Azɣan asnuntay yebda yettban-d deg yiseggasen n settin ar sebεin ɣas ulamma yella uqbel, mačči aṭas i yeslan yis ; am yal tiẓri tamaynut, ttbinin-d wid yettkukrun neɣ ur nettamenen ara yis alama walan ayen ara ten-iqenεen s tmuɣli tamaẓrayt tamaynut, akken i teḍra ula i teẓri-agi n uzɣan asnuntay. Acu kan deg yiseggasen-agi yegget wawal ɣef teẓri d uzɣan asnuntay, abeɛda seg mi i d-yessawel Roland Barthes, deg udlis-is La mort de l’auteur, deg 1968 ɣer timunent n uḍris aseklan. Deg udlis-agi, yettwali Barthes belli win ara yeɣren aḍris aseklan ur ilaq ara ad t-icud ɣer tudert n win i t-yuran. Tamuɣli n umaẓrayagi tbedd ɣef beṭṭu gar tudert n umaru d wayen akk yura (tirawin-is)1. Seg tmuɣli-agi i d-tuɣ aẓar teẓri tasnuntayt takti-agi